Rasen kommer fra Bayern i Tyskland og ble opprinnelig laget for ettersøk av hjortevilt i fjellstrøkene der på slutten av 1800-tallet. Hunden er et resultat av krysning av ulike lokale bracker og den gamle Hannoveranske Viltsporhunden. Målet var å få fram en dyktig sporhund som ikke var for tung i kroppen, og som både mentalt og fysisk var skikket til å kunne følge kalde spor av hjortevilt så lenge det var ønskelig.